PATVIRTINTA

Vilniaus rajono savivaldybės

Administracijos direktoriaus

2024 m. balandžio 16 d.

įsakymu Nr. A27(1)-419

Priedas Nr. 2

**Vilniaus rajono savivaldybės administracijos Bezdonių seniūnijos**

**2024 m. veiklos planas**

1. **Vilniaus rajono savivaldybės administracijos Bezdonių seniūnijos aplinka.**

1.1. Seniūnijos plotas, miestelių, kaimų trumpa charakteristika.

Bezdonių seniūnija ribojasi su Riešės, Nemenčinės, Buivydžių, Lavoriškių, Mickūnų seniūnijomis bei Vilniaus miestu. Bezdonių seniūniją sudaro 34 kaimo gyvenvietės bei 22 sodo bendrijos. Didžiausios gyvenvietės: seniūnijos centras - Bezdonių miestelis, didesni seniūnijos kaimai: Arvydų k., Ąžuolinės k., Sakiškių k. Bendras seniūnijos teritorijos plotas sudaro 12 tūkst. ha, iš jų apie 9050 ha užima miškas, 2413 ha žemės ūkio naudmenos, 534 ha vandens telkinių plotas.

Seniūnijos teritorijoje veikia keturios stambesnės įmonės, kuriose nemažai dirba mūsų gyventojų. Bezdonių mstl. veikia UAB „Camargo“, UAB „Vildika“, UAB „Woodhouses“ bei Arvydų k. UAB „Mediniai namai“ ir UAB „Arvydai“(žuvininkystės ūkis).

1.2. Seniūnijos gyventojai (einamųjų metų sausio 1 d. duomenimis).

Gyventojų registro tarnybos 2024-01-01 duomenimis seniūnijos teritorijoje gyvena 3636 gyventojai.

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 2546 |
| Pensinio amžiaus | 472 |
| Vienišų asmenų | 19 |
| Vienišų nusenusių | 5 |
| Daugiau nei 65 m. amžiaus | 478 |
| Suaugusiųjų neįgaliųjų | 218 |
| Vaikų su negalia iki 18 m. | 17 |
| Darbingo amžiaus neįgaliųjų | 150 |
| Socialinę atskirtį patiriančios šeimos | 6 |

1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Seniūnija yra padalinta į 5 seniūnaitijas:

|  |  |  |
| --- | --- | --- |
| **Bezdonių seniūnija** | Bezdonių seniūnaitija  Seniūnaitė  Gražina Gricevičienė | Geležinkelio g., Pakalnės g., Arklių g., Šilo g. Trumpoji g., Malūno g., Statybininkų g., Miško g., Vėtrungės g., Kalno g., Užupio g., Pempių g., Kranto g., Draugystės g., Naujoji g., Pakrantės g., Pušų g. |
| Arvydų seniūnaitija  Seniūnaitis  Aleksandr Martusevič | Arvydai, Aukštieji Bezdonys., Bezdonomiškiai., Diedelupės k., Kreivėnų vs., Naujasodės k., Pušinės k., Skersabalių glž.st., Spragilinių k. |
| Ąžuolinės seniūnaitija  Seniūnaitė  Božena Dubova | Ąžuolinės k., Balsiškių k., Bliudikalnio vs., Plikakalnių vs., Baronų k., Jonėnų k., Girdiškių vs., Juodeglių k., Meiriškių k. |
| Sakiškių seniūnaitija  Seniūnaitė Neringa Dubrovina | Žviriškių vs., Miškonių k., Pasakiškių k., Liepių k., Liepalotų vs., Ažunerės k., Sakiškių k., Zamečkavo k., Laurų k., Bratoniškių k., Bilkiškių k. |
| Vilkiškių seniūnaitija  Seniūnaitė  Danguolė Voinič | Vilkiškių k., Aukštuolės k., Šeškučių k., Tapelių k. |

Seniūnijos teritorijoje yra Arvydų girininkija, taip pat 22 sodų bendrijos (,,Ąžuolynė“, ,,Ąžuolinė“, ,,Beržas“, ,,Beržas-3“, ,,Beržynas“, „Daina“, „Delfinas“, „ Dobilas“, „Dovana“, „Girios-7“, „Gojus“, „Menas“, „Miškonys“, „Pelkynas“, „Ramunė“, „Rapsas“, „Romuva“, „Serbenta“, „Šilas“, „Telefonistas“, „Vakaras“, „Žeimena“).

ir kt.).

Seniūnijoje yra 34 gyvenvietės, didesnės iš jų: Bezdonių mstl., Aukštuolės k., Miškonių k., Vilkiškių k., Arvydų k., Ąžuolynės k., Skersabalių glž. st., Sakiškių k.

Bezdonių seniūnijoje yra dvi bendruomenės:

* Arvydų kaimo bendruomenė;
* Bezdonių asociacija „Vienybė“.

.4. Švietimo įstaigos (pavadinimas, vaikų sk., pagrindinė informacija apie įstaigą).

1. Vilniaus r. Bezdonių Julijaus Slovackio gimnazija, kurioje mokosi 151 mokslevis. Pamokos dėstomos lenkų kalba. Veikia būreliai.
2. Vilniaus r. Bezdonių „Saulėtekio“ pagrindinė mokykla, kurioje mokosi 136 moksleiviai. Pamokos dėstomos lietuvių kalba. Veikia būreliai.
3. Vilniaus r. Bezdonių Julijaus Slovackio gimnazijos Bezdonių ikimokyklinio ugdymo skyrius. Darželį lanko 52 vaikai. Darželyje ugdymas vyksta lenkų ir lietuvių kalbomis. Darželyje yra trys grupės.

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Seniūnijoje yra Kultūros centras, Bezdonių bendrosios praktikos gydytojos kabinetas, Geležinkelio stotis, Bezdonių Aušros Vartų Švč. Mergelės Marijos, Gailestingumo Motinos bažnyčia.

Bezdonių seniūnijoje veikia biblioteka. Bibliotekos darbuotoja Dorota Gaidamovič.

2023 metais Vilniaus rajono savivaldybės Centrinės bibliotekos (VRSCB) Bezdonių struktūrinio padalinio veikla buvo nukreipta į teigiamo bibliotekos įvaizdžio formavimą organizuojant įvairius renginius, parodas, reklamuojant bibliotekos veiklą.

2023 metų bibliotekos vartotojų skaičius yra 103 (36 iš jų vaikai):

* 87 perregistruoti vartotojai
* 16 naujai registruoti

Apsilankymo skaičius: 1205 (462 iš jų vaikai).

Iš viso surengta 20 renginių ir parodų. Renginiai rengiami susijungus su Bezdonių Saulėtekio

pagrindine mokykla.

Veikia Nemenčinės daugiafunkcinis kultūros centro Bezdonių skyrius. Kultūros centre organizuojami koncertai, parodos, susirinkimai, kalėdinės popietės.

Seniūnijoje įsteigtas bendrosios praktikos gydytojo kabinetas.

Seniūnijoje veikia Bezdonių Švč. Mergelės Marijos Aušros Vartų Gailestingumo Motinos bažnyčia. Bažnyčios kunigas Arūnas Mitkevičius. Per savo darbo metus kunigas įdėjo daug pastangų bažnyčios ir jos aplinkos tvarkymui.

1.6. Kapinės, visuomeninės paskirties teritorijos, poilsinės zonos, parkai ir kt., sutartys

dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Bezdonių seniūnijoje yra 5-os kapinės: senosios kapinės 0,65 ha, naujos kapinės 2,5587 ha., 2 žydų kapinės: Arvydų k. 60 m², Liepių k. 90 m², Žuvusių Karių kapinės Arvydų k. 0,42 m2.

Poilsio zonų ir parkų seniūnija neturi.

1.7. Seniūnijos teritorijoje esančios įmonės (veiklos pobūdis, darbuotojų sk.).

Seniūnijos teritorijoje veikia keliolika įmonių: UAB „Vildika“, gaminanti medienos gaminius, darbuotojų sk. 26. UAB „Camargo“ – vynuoginių sraigių perdirbimo įmonė, darbuotojų sk.101 , UAB „Woodhouses“ medinių namų gamyba, dirba 14 darbuotojų, UAB „Giandus“ veikia parduotuvė ir baras darbuotojų sk.6, UAB „Arvydai“ – augina ekologišką žuvį, užsiima komercine žvejyba, darbuotojų sk. 9, Arvydų k. UAB „Mediniai namai“ medinių namų gamyba, darbuotojų sk. 4. Arvydų k. UAB „Ledo meistrai“ gamina ledą, darbuotojų sk. 5, Arvydų k. UAB „Geo-master“ statyba, darbuotojų sk. 9.

1. **Vilniaus rajono savivaldybės administracijos Bezdonių seniūnijos vidinė struktūra, valdomi ištekliai.**

2.1. Bezdonių seniūnija yra Vilniaus rajono savivaldybės administracijos struktūrinis teritorinis padalinys, veikiantis *Vilniaus rajono* aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla *Vilniaus rajono savivaldybės administracijos* Bezdonių seniūnija siekia: aktyvinti kultūrinį, sportinį, turistinį bei dvasinį gyvenimą; saugoti ir puoselėti dvasines, istorines vertybes, krašto tradicijas; telkti bendruomenę bendroms akcijoms, renginiams, šventėms; mažinti seniūnijos gyventojų socialinę atskirtį.

2.2. Seniūnijos vidinė struktūra (darbuotojų skaičius, pareigos).

2024 metais seniūnijos personalą sudaro 11 etatų, dirba 12 darbuotojų, administracinį darbą dirba 6 darbuotojai.

Seniūno pavaduotoja, l. e. seniūno pareigas – Danuta Klimaševska;

Vyriausioji raštvedė – Irina Vertinskaja;

Vyresnioji finansininkė – Lilija Krasadomska;

Vyresnioji soc. darbo organizatorė – Beata Kučinskienė;

Vyresnioji specialistė (žemės ūkio klausimais) – Vanda Gvozdovič;

Vyresnysis specialitas – Stanislav Višumirski;

Kapinių prižiūrėtoja – Janina Bosijak;

Valytoja – Sabina Bosijak;

Kiemsargis – Valdas Kukėnas;

Kiemsargis – Zygmund Podlecki;

Kiemsargis – Regina Augustinska;

Elektrikas – Ivan Grinevskij.

2.3. Seniūnijos turtas apskaitomas seniūnijos balanse (apskaitomos lėšos).

Seniūnija tarnyboje naudoja 3 (trys) automobilius (Subaru Forester, 2009 m., Lexus RX400h 2009 m. Subaru Forester, 2012 m. ) ir priekabą.

Bezdonių seniūnijos balanse apskaitomas ilgalaikis nekilnojamasis turtas:

* Gyv. namas Tvenkinių g. 20, Arvydų k. (4 butai);
* 2 butai Liepų g. 36, Arvydų k.;
* 1 butas Liepų g. 19-5, Arvydų k.;
* 1 butas Geležinkelio g. 36-7, Bezdonių mstl.;
* 1 butas Statybininkų g. 8-9, Bezdonių mstl.;
* Kultūros namų pastatas Geležinkelio g. 15 (medinis);
* Ūkiniai pastatai Arvydų k.

Seniūnija turi 122,061 km kelių, iš jų: 65,729 - su žvyro danga, 25,926 – su grunto danga, 30,506- asfalto danga.

Rengiant Vilniaus rajono savivaldybės administracijos Bezdonių seniūnijos veiklos programą buvo atsižvelgta į seniūnijos lėšų poreikio 2024 metams sąmatą. Seniūnijos asignavimai 2024 metams sudaro 936900 Eur.

2.4. Viešųjų darbų programa (lėšos, įdarbinta žmonių, veikla).

Pasitelkiant pagal užimtumo didinimo programą laikinojo pobūdžio darbus dirbančius bei visuomenei naudingus darbus dirbančius asmenis (visuomenei naudingus darbus atlieka darbingi, bet nedirbantys socialinių pašalpų gavėjai) yra šienaujamos viešosios teritorijos, valomos pakelės, renkamos šiukšlės, tvarkomos kapinės, genami medžiai.

2024 m. laikino pobūdžio teritorijos tvarkymo darbams lėšų numatytą.

1. **Vilniaus rajono savivaldybės administracijos Bezdonių seniūnijos misija, vizija.**

3.1. Seniūnijos misija.

Įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu, tenkinant Vilniaus rajono Bezdonių seniūnijos bendruomenės viešuosius poreikius ir interesus. Seniūnijos misija - rūpintis seniūnijos ir gyventojų gerove, kurti saugią ir patogią gyvenamąją aplinką.

Visapusiškai tenkinti viešuosius bendruomenės poreikius ir gerinti gyvenimo kokybę rajone, efektyviai vykdant vietos valdžios, viešojo administravimo ir viešųjų paslaugų teikimo funkcijas.

3.2. Seniūnijos vizija.

Vilniaus rajono savivaldybės administracijos Bezdonių seniūnija – tai Vilniaus rajono dalis, turtinga natūralios ir sveikos gamtos išteklių, bei turinti išvystytą turizmo paslaugų infrastruktūrą. Organizuoti bendruomenės poreikius, jaunimo laisvalaikio užimtumą ir stiprinti gyventojų pasitikėjimą tarpusavyje.

Bezdonių seniūnija – veržlus, besimokantis, tradicijas ir papročius puoselėjantis kraštas, patrauklus vystyti verslą, dirbti ir gyventi.

* 1. Einamųjų metų seniūnijos metinio veiklos plano tikslai.

1. Atlikti lauko vandentiekio ir nuotekų tinklų įrengimą Miško ir Kalno gatvėse;
2. Parengti lauko vandentiekio ir nuotekų tinklų projektą Geležinkelio g., Bezdonių sen.;
3. Įrengti gatvės apšvietimą Liepų k., Balsiškių k., Pušų g., Liepų g., Pakalnės g., Pakrantės g.,

Draugystės g., Naujojoje g., Avietyno g.;

1. Atlikti Bezdonių mstl., Bezdonių k., Arvydų k. gatvės apšvietimo modernizavimo darbus;
2. Atlikti vietinės reikšmės kelių ir gatvių profiliavimą bei priežiūros darbus. Vėtrungės g., Liepų g., Tvenkinių g., Bebrų pelkės-Aukštieji Bezdonys-Kirtimai, Bezdonys - Paskynai vs., Pušų al. atlikti žvyro dangos remonto darbus;
3. Atlikti asfaltbetonio dangos pažaidų taisymą (duobių remontą) Bezdonių seniūnijos kelių, įtrauktų į Vilniaus rajono savivaldybės vietinės reikšmės kelių ir gatvių sąrašą;
4. Atlikti Bezdonių k., Užupio g. ir Bezdonių k., Jungiamosios gatvės tarp Pakrantės ir Draugystės g. pralaidų projektavimo ir pralaidų paklojimo darbus;
5. Atlikti melioracijos griovių priežiūros darbus;
6. Viešųjų erdvių priežiūrą ir teritorijos tvarkymas;
7. Atlikti avarinių medžių išpjovimo darbus;
8. Sutvarkyti kelio ženklus seniūnijos teritorijoje, įrengti greitį mažinantį kalnelį Statybininkų g.;
9. Surengti tradicinius sporto, kultūros ir miesto renginius;
10. Įrengti angarą Vėtrungės g.;
11. Šaligatvio, pėsčiųjų tako, atnaujinimas Arvydų k.;
12. Įrengti suoliukus Arvydų k.;
13. Laukimo paviljonų (pastogių) įrengimas Bezdonių mstl., Geležinkelio g. bei laukimo paviljonų (pastogių) projektavimo darbai Arvydų k., Bezdonių sen.
14. **Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

KPPP **planuojamas** lėšų poreikis yra 160 000 eurų. Planuojamas seniūnijos prižiūrimų kelių atkarpų asfaltavimas: Bezdonių k., Draugystės g.; Bezdonių k., Pakrantės g.

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Lėšos neplanuojamos.

4.3. Iš savivaldybės biudžeto skirtos lėšos įsiskolinimams dengti.

Seniūnija 2024 metų sausio 1 dienai turėjo 1492,36 eurų įsiskolinimų.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | | **Uždavinio kodas** | | **Priemonės kodas** | | **Priemonės  pavadinimas** | | **Rezultatai/ Vertinimo kriterijai** | **Savivaldybės biudžeto asignavimai** | | | | | **Iš viso** | **Pastabos** |  | | |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** | | | | | | | | | | | | | | | | |  | | |
| 03 | 01 | | **Plėtoti rajono gyventojams patogią ir saugią susisiekimo sistemą** | | | | | | | | | | | | | |  | | |
| 03 | 01 | | 03 | | **Apšviesti rajono gyvenviečių gatves ir plėsti gatvių apšvietimo tinklus** | | | | | | | | | | | |  | | |
| 03 | 01 | | 03 | | 01 | | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | | Apšviestos seniūnijos gatvės tamsiu paros metu (Bezdonių mstl.: Geležinkelio, Malūno, Šilo, Miško, Kalno, Arklių,Vetrungės, Užūpio,Kranto, Pakalnės g.; Arvydų k, Aukštųjų Bezdonių k., Ąžuolinės k.,  Miškonių k. ,.)  Gatvių apšvietimo  tinklų įrengimas Sakiškių k. | 150,0 |  |  | 150,0 |  | 150,0 |  |  | |
| **Valdymo programa (04)** | | | | | | | | | | | | | | | | |  | | |
| 04 | 01 | | **Užtikrinti sklandų savivaldybės institucijų darbą** | | | | | | | | | | | | | |  | | |
| 04 | 01 | | 01 | | **Sudaryti sąlygas Savivaldybės funkcijų vykdymui** | | | | | | | | | | | |  | | |
| 04 | 01 | | 01 | | 04 | | Seniūnijų darbo organizavimas | | Vykdoma nuolat | 228,6 |  | 1,3 | 228,6 |  | 229,9 |  |  | |
| 04 | 01 | | 02 | | **Įgyvendinti Savivaldybei teisės aktais priskirtas valstybines funkcijas** | | | | | | | | | | | |
| **Saugios ir švarios gyvenamosios aplinkos kūrimo programa (05)** | | | | | | | | | | | | | | | | |
| 05 | 01 | | **Užtikrinti gyventojams nepertraukiamą komunalinių paslaugų teikimą** | | | | | | | | | | | | | |
| 05 | 01 | | 02 | | **Palaikyti rajone švarią aplinką** | | | | | | | | | | | |
| 05 | 01 | | 02 | | 05 | | Atliekų tvarkymas (bešeimininkių šiukšlių surinkimas ir išvežimas) seniūnijose | | Išvežtos šiukšlės iš Bezdonių mstl kapinių, sutvarkyta seniūnijos teritorija | 8,4 |  |  | 8,4 |  | 8,4 |  |
| 05 | 01 | | 02 | | 06 | | Viešųjų erdvių (kapinių, poilsio zonų ir pan.) tvarkymas seniūnijose | | Seniūnijai priklausančių žvyrkelių greideravimas., sniego valymas ir gatvių barstymas esant poreikiui; nupjauti avariniai medžiai seniūnijos teritorijoje;  sutvarkytos kapinės ir prižiūrėti el. įrenginiai. | 513,6 |  |  | 513,6 |  | 513,6 |  |
| **Socialinės atskirties mažinimo programa (08)** | | | | | | | | | | | | | | | | |
| 08 | | 01 | | **Didinti socialiai remtinų asmenų integraciją į visuomenę ir mažinti socialinę atskirtį** | | | | | | | | | | | | |
| 08 | | 01 | | 01 | | **Teikti socialinę paramą** | | | | | | | | | | |
| 08 | | 01 | | 01 | | 01 | | Piniginės socialinės paramos teikimas, išmokant pašalpas ir kompensacijas | Vykdoma nuolat | 35,0 |  |  | 35,0 |  | 35,0 |  |

Seniūno pavaduotoja, l. e. seniūno pareigas Danuta Klimaševska

Vyresnioji finansininkė Lilija Krasadomska